Da Jura Soyfer is õana fu de wichdigsdn ésdaraichischn Schriftschdöla aus da Zwischngriagszaid und ghead zu dé wéning Autorn dénan eanare Weak in mea wia 30  Schbråchn iwasézt woan san. Saine Deataschdikl woan ole bolitisch und ea woit damid de Laid sensibilisian und dazua animian, dass aktif wean und dé rising Faendarungen dé dåmåis gscheng san néd õafåch wia âigschbeade Lampi iwa si eagê låssn. In saine Schdikl presentiad a åwa nia komplete Lösungen oda Eagébnis, sondan fasuacht fåische Ilusionen auf zum zoang, so das dé Laid söwa drauf keman, wås um eana bassiad. Fian Jura Soyfer woan saine Dext a Dail fu saina bolidischn Oawad im Widaschdãnd zeascht géng de  autoariteare und undemokratische Regiarung im ésdaraichischn Schdendeschdåd und géng an Nazionalsozialismus in Daidschlãnd.